CELEX: 62009CN0235
Language: sl
Date: 2009-06-29 00:00:00
Title: Zadeva C-235/09: Predlog za sprejetje predhodne odločbe, ki ga je vložilo Cour de cassation (Francija) 29. junija 2009 — DHL Express France SAS proti Chronopost SA

29.8.2009   
            
            
               SL
            
            
               Uradni list Evropske unije
            
            
               C 205/27
            
         Predlog za sprejetje predhodne odločbe, ki ga je vložilo Cour de cassation (Francija) 29. junija 2009 — DHL Express France SAS proti Chronopost SA
   (Zadeva C-235/09)
   2009/C 205/46
   Jezik postopka: francoščina
   
      Predložitveno sodišče
   
   Cour de cassation
   
      Stranki v postopku v glavni stvari
   
   
      Tožeča stranka: DHL Express France SAS
   
      Tožena stranka: Chronopost SA
   
      Vprašanja za predhodno odločanje
   
   
               1)
            
            
               Ali je treba člen 98 Uredbe ES št. 40/94 z dne 20. decembra 1993 (1) razlagati tako, da prepoved, ki jo izreče sodišče za znamke Skupnosti, polno učinkuje na celotnem območju Skupnosti?
            
         
               2)
            
            
               Če je odgovor na prvo vprašanje nikalen, ali ima sodišče pravico posebej razširiti to prepoved na ozemlje drugih držav članic, v katerih se krši znamka ali grozi nevarnost, da bo kršena?
            
         
               3)
            
            
               Ali se v obeh primerih prisilni ukrepi, ki jih je sodišče na podlagi nacionalnega prava izreklo poleg prepovedi, uporabljajo na ozemlju držav članic, v katerih naj bi ta prepoved veljala?
            
         
               4)
            
            
               Ali lahko sodišče v nasprotnem primeru izreče prisilni ukrep, podoben ukrepu, ki ga sprejme na podlagi nacionalnega prava, ali drugačen od njega, na podlagi nacionalnega prava držav, v katerih naj bi ta prepoved veljala?
            
         
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).